CELEX: 32002R0622
Language: et
Date: 2002-04-11 00:00:00
Title: Komisjoni määrus (EÜ) nr 622/2002, 11. aprill 2002, millega kehtestatakse andmete esitamise tähtpäevad toiduainetes või nende pinnal kasutatavate määratud keemilise koostisega lõhna- ja maitseühendite hindamiseksEMPs kohaldatav tekst.

Tähtis õiguslik teade

|

32002R0622

Euroopa Liidu Teataja L 095 , 12/04/2002 Lk 0010 - 0011

		Komisjoni määrus (EÜ) nr 622/2002,11. aprill 2002,millega kehtestatakse andmete esitamise tähtpäevad toiduainetes või nende pinnal kasutatavate määratud keemilise koostisega lõhna- ja maitseühendite hindamiseks(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 28. oktoobri 1996. aasta määrust (EÜ) nr 2232/96, milles sätestatakse ühenduse menetlus toiduainetes kasutatud või kasutatavate lõhna- ja maitseainete suhtes, [1] eriti selle artikli 4 lõiget 1,ning arvestades järgmist:(1) Määruse (EÜ) nr 2232/96 eesmärk on kehtestada lubatud lõhna- ja maitseühendite loetelu, millega keelatakse kõik teised lõhna- ja maitseühendid. See loetelu tuleb kehtestada pärast toiduainetes või nende pinnal kasutatavate lõhna- ja maitseühendite hindamist.(2) Selle määruse kohaldamisel on komisjoni otsusega 1999/217/EÜ, [2] viimati muudetud otsusega 2002/113/EÜ, [3] vastu võetud toiduainetes või nende pinnal kasutatavate lõhna- ja maitseühendite register.(3) Lõhna- ja maitseühendite hindamiseks vajalikud andmed on täpsustatud komisjoni määruses (EÜ) nr 1565/2000, [4] milles sätestatakse otsuses 1999/217/EÜ loetletud määratud keemilise koostisega lõhna- ja maitseühendite hindamiskava.(4) Määruse (EÜ) nr 1565/2000 artiklis 3 täpsustatakse teave, mille vastava aine turuleviimise eest vastutav isik peab hindamiskava läbiviimiseks esitama. Kui vastava aine teave ei ole ühe aasta jooksul pärast nimetatud määruse vastuvõtmist kättesaadav, tuleks komisjoni teavitada sellest, millal on võimalik see teave esitada.(5) Hindamiskava esimese aasta jooksul on registrisse kantud ainete turuleviimise eest vastutavad isikud esitanud EFFA (European Flavour and Fragrance Association) kaudu andmed osa kohta otsuses 1999/217/EÜ loetletud ainetest ja teavitanud komisjoni kuupäevadest, millal ülejäänud ainete kohta andmed esitatakse.(6) Hindamisprotsessi tõrgeteta toimimiseks on komisjonil nüüd võimalik kehtestada määruse (EÜ) nr 1565/2000 artikli 3 lõikes 1 osutatud teabe esitamise tähtpäevad.(7) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA MÄÄRUSE:Artikkel 11. Määruse (EÜ) nr 1565/2000 artikli 3 lõike 3 alusel nõutavad lõhna- ja maitseühendite kohta esitatava teabe tähtpäevad kehtestatakse käesoleva määruse lisas.2. Komisjon võib selliste ainete turuleviimise eest vastutavate isikute põhjendatud taotluse korral tähtpäeva edasi lükata. Taotlus peab olema esitatud enne tähtpäeva.Artikkel 2Käesolev määrus jõustub seitsmendal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 11. aprill 2002Komisjoni nimelkomisjoni liigeDavid Byrne[1] EÜT L 299, 23.11.1996, lk 1.[2] EÜT L 84, 27.3.1999, lk 1.[3] EÜT L 49, 20.2.2002, lk 1.[4] EÜT L 180, 19.7.2000, lk 8.--------------------------------------------------LISALõhna- ja maitseühend | Määruse (EÜ) nr 1565/2000 artikli 3 lõikes 1 osutatud teabe esitamise tähtpäev |Ained esmajärjekorras hindamiseks (otsuse 1999/217/EÜ lisa veerus "Märkused" numbriga 3 märgitud ühendid) | 31. detsember 2002 |Määruse (EÜ) nr 1565/2000 I lisa rühmadesse 1, 2, 4, 5, 8, 9, 10, 20 kuuluvad ühendid | 31. detsember 2002 |Määruse (EÜ) nr 1565/2000 I lisa rühmadesse 6, 7, 14, 15, 21, 22, 23, 24, 25, 29 kuuluvad ühendid | 31. august 2003 |Määruse (EÜ) nr 1565/2000 I lisa rühmadesse 3, 11, 12, 13, 16, 17, 18, 19, 26, 27, 28, 30, 31, 32, 33, 34 kuuluvad ühendid | 30. juuni 2004 |--------------------------------------------------